***Kontributi i Ministrise se Shendetesise per Nenkomitetin " Tregu i brendshem dhe Konkurenca" Bruksel 5 Mars 2015.***

***Shëndeti Mendor (mars 2014 – shkurt 2015).***

Duke marrë parasysh të gjitha zhvillimet në kuadrin ligjor në shëndet mendor, që nga hyrja në fuqi e Ligjit 44/2012 “Për Shëndetin Mendor”, në qershor të 2012, dhe miratimi i Planit të Veprimit për Zhvillimin të Shëndetin Mendor në Shqipëri, 2013 -2022, në fillim të vitit të kaluar, puna për 2014 ka qenë e fokusuar kryesisht në monitorimin e zbatimit të kuadrit ligjor dhe në hartimin e planeve rajonale për zbatimin e planit kombëtar të veprimit të përmendur më lartë.

I gjithë ky proces, është koordinuar nga Komiteti Kombëtar për Shëndetin Mendor, i kryesuar nga Zëvendësministri i Shëndetësisë. Ky komitet, si një organ ndërsektoriale këshillimor i Ministrit të Shëndetësisë, është duke zbatuar një agjendë shumë ambicioze, duke organizuar takime në rajonet ku janë të vendosura shërbimet e shëndetit mendor. Takimet dhe vizitat në shërbime janë duke synuar që të sigurojnë anëtarët e komisionit me një perceptim konkret dhe të drejtpërdrejtë të shërbimeve të shëndetit mendor, sfondin ku ato funksionojnë, kapacitetet dhe nevojat, ashtu si edhe mangësitë eventuale.

Aktualisht, janë organizuar katër takime, dy në Tiranë (maj 2014; dhjetor 2014), një në Korçë (qershor 2014), një në Elbasan (nëntor 2014), gjithashtu në Tiranë, më 30 tetor 2014 u mbajt takimi i parë i Grupit Koordinues për Zbatimin e Planit të Veprimit Shëndetit Mendor kombëtar në nivel rajonal (ngritur me urdhër të zëvendësministrit nr.371, datë 03.09.2014). Rezultatet e këtyre takimeve ka qenë shumë të frytshme, duke arritur të përfshihet në buxhetin e vitit të ardhshëm, ngritja e një shtëpie të mbështetur për 12 persona (6 gra dhe 6 burra) në rrethin e Korçës.

Ndërkohë, ekspertët nga Ministria e Shëndetësisë, Ministria e Mirëqenies Sociale dhe Rinisë, Ministria e Drejtësisë, Organizata Botërore e Shëndetësisë, Avokati i Popullit, Policia e Shtetit, si dhe aktorë të tjerë që kanë të bëjnë me shëndetin mendor, janë duke vlerësuar mundësitë lokale / rajonale mbi burimet njerëzore dhe infrastrukturore për ngritjen e elementeve (shërbimeve) të sistemit të integruar të shërbimeve të shëndetit mendor (shërbime të shëndetit mendor të specializuar me shtretër në spitalet rajonale, shërbime komunitare të shëndetit mendor, etj), duke synuar mbylljen përfundimtare të dy spitaleve psikiatrike. Në mbështetje te këtj aktiviteti, Ministri i Shëndetësisë i ka propozuar Ministrit të Mirëqenies Sociale dhe Rinisë ngritjen e një grup të ndërinstitucional pune, i cili do të analizojë dhe propozojë rrugët për të adresuar çështjet e rezidentëve/pacientëve kronike, veçanërisht ata me prapambetje mendore, që prej vitesh janë të akomoduar në të dy spitalet psikiatrike të vendit. Ky urdhër i përbashkët është planifikuar të nënshkruhet brenda muajit shkurt 2015, dhe do të bashkë-kryesohet nga zëvendësminsitrat përkatës të shëndetësisë dhe mirëqenies sociale dhe rinisë.  
  
Për sa i përket kuadrit rregullator në shëndetit mendor, përgjatë kësaj periudhe (mars 2014 - shkurt 2015), më 12 nëntor 2014 është miratuar Vendimi i Këshillit të Ministrave No.762, mbi “Organizimin dhe ofrimin e kujdesit të shëndetit mendor për personat që janë në institucionet rezidenciale të përkujdesit social”, në zbatim të nenit 18, paragrafi 2, i Ligjit No.44 / 2012 “Për Shëndetin Mendor”. Ndërkohë më 19 nëntor të 2014, është miratuar Urdhëri i Ministrit të Shëndetësisë No.504, për “Një shtesë dhe ndryshim në urdhërin e Ministrit të Shëndetësisë, No.386, datë 17 qershor të 2013 “Për krijimin e komisioneve mjekësore për drejtim në KMCAP për pacientët me çrregullime të shëndetit mendor”, i ndryshuar, në zbatim të nenit 19, paragrafi 5 dhe nenit 20, paragrafi 4 të Ligjit No.44 / 2012 “Për Shëndetin Mendor”.

***E- shëndetësia (mars 2014 – shkurt 2015).***

1. Projekti **Rekordi Elektronik Shendetesor Mbarekombetar (EHR)**. Marrëveshja e kredisë së eksportit (kredia e butë austriake) përsa i perket kontratës midis AME International GmbH dhe Ministrise se Shëndetësisë së Shqipërisë për të krijuar i Rekordet Elektronike Mbarekombëtare (EHR) u miratua dhe me pas u ratifikua ne Parlament ne 03.07.2014.

**Statusi:** Projekti ka filluar

Ministria e Shëndetësisë në bashkëpunim me disa nga institucionet e saj të varësisë ka filluar te krijoje disa projekte në fushën e informatizimit të sistemit shëndetësor .

1. Projekti **e-receta** : iniciohet nga Ministria e Shëndetësisë në bashkëpunim me Fondin e Sigurimeve Shoqërore. Sistemi i e-receta do të mundësojë menaxhim më efikas të barnave mjekësore. Përmes këtij projekti, recetat ne leter do të eliminohen dhe receta mund të arrihet online nga palët e përfshira në këtë proces :

- mjekët

- pacientët

- farmacistët

**Statusi:** Nga janari 2015, projekti filloi pilot në rrethin e Durrësit.

1. **Inventari i pajisjeve biomjekësore**. Aktualisht në Qendrën Kombëtare të Inxhinierise Biomjekesore vepron një sistem që menaxhon pajisje të dhënave në 10 spitale. Qëllimi është që të përfshijë të gjitha njësitë shëndetësore, spitale apo qendra me të dhëna mbi pajisjet që ata të disponuar dhe të statusit të tyre të punës.

Statusi: Në progres

1. Projekti **“Sistemi i menaxhimit të stafit dhe aseteve mjekësore”,** është iniciuar nga Ministria e Shëndetësisë. Ky projekt ka për qëllim që të ketë informacion për çdo qendër shëndetësore apo spital, ndërtesësë , laboratorët, pajisjet dhe personelin që punon pranë tyre . Të gjitha të dhënat e mbledhura do të vendoset në një qendër të dhënave në Ministrinë e Shëndetësisë .

**Statusi:** Projekti është në fazën përfundimtare të implementimit

1. Projekti **Track & Trace** është iniciuar nga Ministria e Shëndetësisë në bashkëpunim me Qendrën Kombëtare të Kontrollit të Barnave. Ky projekt ka për qëllim të :

- Të sigurojë furnizim të besueshëm e barnave mjekësore për pacientët

- Parandalimi falsifikim , mashtrim , kontrabandën dhe shitjen e paligjshme të barnave mjekësore

- Ngritja e sistemit me barcode për ndjekjen e ilaçeve

- Mbështetje për përdorimin racional të barnave mjekësore dhe marrjen e të dhënave për të monitoruar barnat treg

**Statusi:** Në progres për krijimin e Termave te References

1. Për krijimin e komponentëve e-shëndetësore të tilla si **Sistemi i Menaxhimit te Spitaleve**, Ministria e Shëndetësisë është duke negociuar me Bankën Botërore për një kredi gjitheperfshirese ku komponenti i e-shëndetësisë është pjesë përbërëse e paketës.

***Komuniteti Rom dhe Egjyptian. (Mars 2014 – Shkurt 2015)***

* Në Shkurt 2014, Ministria e Shëndetësisë ka mbështetur propozimin e Vodafone Albania Foundation për përfshirjen e Komunitetit Rom në projektin për kontrollin bazë mjekësor, përmes përdorimit të teknikave mjekësore të telemedicinës. Vodafone Albania Foundation raporton një herë në vit dhe monitorimi kryhet së bashku me Ministrinë e Mirëqenies Sociale dhe Rinisë dhe Institutin e Shëndetit Publik.

Në kuadër të hartimit të Planit të ri të Veprimit për Integrimin e Romëve dhe Egjiptianëve 2015-2020, si pjesë e Dokumentit Politik për Përfshirjen Sociale, të udhëhequr nga Ministria e Mirëqenies Sociale dhe Rinisë, Ministria e Shëndetësisë ka patur gjithë angazhimin e saj për të zhvilluar masat specifike, në bashkëpunim me shoqërinë civile, për të adresuar problemet shëndetësore të komunitetit Rom dhe Egjiptian, dhe për të ndërtuar një integrim të qëndrueshëm të këtij komuniteti. Qëllimi kryesor në këtë dokument, në fushën e kujdesit shëndetësor, është sigurimi i një kujdesi shëndetësor të aksesueshëm, të përballueshëm dhe të barabartë për Romët dhe Egjiptianët

***Transfuzioni i gjakut dhe transplantet (Mars 2014 – shkurt 2015)***

Projekti Bessy është financuar nga IPA Adriatik, periudha e implementimit ka qënë mars 2011 prill 2014. Perfundimet e projektit jane :

* Përgatitja e një softёare për dhuruesit vullnetarë të gjakut
* Zhvillimi dhe realizimi I fushatave promocionale per dhurimin vullnetar sipas modeli europian. Me qëllim rritjen e ndregjegjësimit për gjak të sigurtë midis dhuruevse potencialë dhe dhuruesve aktuale të gjakut.
* Përgatitja e librit të rekomandimeve për politik bërësit në menaxhimin e dhuruesve të gjakut.
* Karta etike për dhuruesin e gjakut.
* Memorandum mirëkuptimi midis anëtareve të netёork të krijuar në kuadër të këtij projekti me vendët partnere.

Projekti tjetër në këtë fushë është “Safer Blood Transfusion” me qëllim parandalimin e transmetimit të infeksioneve nëpërmjet gjakut dhe komponentëve të tij. Të financuar nga “Italian Albanian debt for development”.

Objektivat e këtij projekti janë:

* Të sigurohet mjaftueshmëria në gjak nëpërmjet rritjes së dhurimeve vullnetare.
* Gjak të sigurtë nëpërmjet përmirësimit të metodave të testimit.
* Përdorim korrekt të transfusioneve në praktiken klinike.

Periudha e implementimit të projektit Qershor 2013 Qershor 2015.

Ky projekt është në process.

Deri tani janë kryer:

* 1. Realizimi I fushatave promocionale në 75%.

Ky aktivitet vazhdon.

* 1. Testimi I dhuruesve për virusin e Hepatit B dhe C.

Ka përfunduar si aktiviet.

Përgatitja e protokolleve, udhruesëve dhe librit të xhepit për përdorimin klinik të gjakut.

Ky aktivitet është në proces.

***Paisjet mjekësore (Mars 2014- Shkurt 2015)***

Ligji 89/2014 “Për Pajisjet mjekësore” u miratua nga Parlamenti Shqiptar.

Ligji mundëson përafrimin e pjesshëm në një dokument të vetëm tre direktivave Evropiane:

* Direktivën 93/42/EEC të datës 14 Qershor 1993 “Për pajisjet Mjekësore”,
* Direktivën 98/79/EEC të datës 27 Tetor 1998 “Për pajisjet mjekësore të diagnostikimit in vitro”
* Direktivën 90/385/EEC të dates 20 Qershor 1990 “Për pajisjet mjekësore të implantueshme aktive”.

Ligji rregullon lëvizjen e pajisjeve mjekësore në tregun shqiptar dhe do të përmirësojë sigurinë e pacientëve dhe përdoruesve.

Ligji përcakton:

* Agjencinë e Barnave dhe të Pajisjeve Mjekësore për regjistrimin, inspektimin dhe raportimin e incidenteve të padëshirueshme.
* Regjistrimin e pajisjeve mjekësore dhe regjistrimin e personave përgjegjës për vendosjen e tyre në treg.
* Kërkesat thelbësore teknike që duhet të plotësojnë pajisjet mjekësore, pajisjet mjekësore diagnostikuese “in vitro” dhe të implantueshme aktive.
* Procedurat e vlerësimit të konformitetit për pajisjet mjekësore.
* Kërkesat për dokumentet të cilat duhet t’u paraqiten autoriteteve kompetente përpara vendosjes në treg apo/dhe vënies në përdorim të pajisjeve mjekësore.
* Procedurat e mbikqyrjes së tregut dhe incidenteve të padëshiruara.

Brënda afateve të përcaktuara në ligj do të hartohen aktet nënligjore.

***Forcimi i kapaciteteve dhe investimet e reja në fushën e shëndetësisë (Mars 2014-Shkurt 2015)***

* Është kryer kostimi i 10 paketave për sëmundjet më të rëndësishme të zemrës dhe veshkave, duke bërë të mundur kontratimin dhe financimin e pacientëve edhe në spitalet private.
* Fillimi i Check-up për moshat 40-65 vjeç
* Shlyerja e detyrimeve të krijuara vitet e kaluar në masën 90%
* Është hequr TVSH për medikamentet dhe materialet mjekësore.
* Është dyfishuar fondi për mjekimin kemioterapik në Shërbimin e Onkologjisë.
* Është blerë një CT skaner për Spitalin e Traumës.
* Janë blerë 2 mamografi levizëse.
* Është kryer për herë të parë pas 25 vjetësh dezinsektimi i zonave ligatinore të vendit.
* Janë realizuar ndërhyrje te rëndësishme në infrastrukturën e disa spitaleve si:
  + *Ndërtimi i ri i Spitalit Psikiatrik në Vlorë;*
  + *Kompletimi dhe shndërrimi i ish-Sanatoriumit në Spital Universitar;*
  + *Ndërhyrje në patologjinë e barrës me Maternitetin Koço Glioxheni.*
  + *Rikonstruksion i plote dhe pajisje mobilerie per Sherbimin e Neurologjise ne QSUT*
* Blerja e një helikopteri sanitar

Blerja e një pakete prej 20 autoambulancash

* Blerja e 2 angiografeve për QSUT dhe Spitalin Rajonal Shkodër
* Blerja e një rezonance manjetike për Spitalin Universitar te Traumës
* Blerje e një pakete pajisjesh mjeksore moderne për shërbimin e Kardiokirurgjisë në QSUT
* Blerje e një pakete inkubatorësh për Maternitet “Koço Glozheni” dhe “Mbretëresha Geraldinë” në Tiranë.

***Kanceri dhe Drogat Mars 2014 - Shkurt 2015***

*Rregjistri i kancerit.*

Njё Vendim i Keshillit tё Ministrave 327 nё datё 28/05/1914 mbi raportimin e tё dhёnave nga shёrbimet shendetesore publike dhe private mbulon dhe regjistrin e kancerit mes regjistrave tё tjerё shёndetёsor.

Qeshor 2014 –U organizua njё ёorkshop njё ditor me ekspert kombёtare dhe ndёrkombёtarё pёr krijimin e njё rregjistri tё kancerit tё mbёshtetur nё popullatё. Morёn pjesё Ministria e Shёndetёsisё, Instituti i Shёndetit Publik, Qёndra Spitalore Universitare “Nёnё Tereza” dhe eksperte tё huaj nga Italia dhe Slovenia. Organizimi u mbёshtet nga IAEA. Takimi konkludoi nё pёrgatitjen e draft rregullores pёr njё rregjistёr kombetrar pёr gjithё popullatёn.

*Trajnime pёr depistimin e kancerit dhe ndёrgjegjёsimin e kancerit.*

Prill - Shtator 2014 – Pёrfundimi i trajnimeve pёr nivelin shёndetёsor parёsor pёr zbulimin e hershёem tё kancerit tё gjirit. U kryen 10 trajnime dy ditore tё akredituara nё Tiranё, Lushnje, Lezhё, Ballsh, Korçё, Bilisht dhe Çorovodё ku morёn pjesё rreth 300 veta personel shёndetёsor. Trajnimet u kryen me mbёshtetjen e IAEA.

Nёntor 2014 – U organizua njё kurs tjetёr i akredituar katёr ditor pёr pёrgatitjen e menaxhereve tё programeve depistuese tё kancerit i organizuar nga ISHP nё bashkёpunim me ekspertёt Italianё tё Depistimit tё Kancerit tё Rajonit tё Piemontes , Itali.

Ne trajnim moren pjesё 40 specialistё shёndetsorё nga gjithe vёndi. Kursi u mbeshtet nga UNFPA.

*Organizime Workshop dhe Konferenca rreth Depistimit tё Kancerit.*

Maj 2014-U organizua workshop ndёrkombёtar nё depistimin e kancerit nё Shqipёri me pjesmarrjen e experteve tё huaj nga IARC ne Lion dhe me pjesёmarrjen e Ministrisё sё Shёndetёsise, ISHP, QSUT nёn mbёshtetjen e IAEA.

May 2014 – Konferenca Ndёrkombёtare e Kancerit nё bashkepunim me Akademine e Shkencave, QSUT, ISHP, dhe Ministrinё e Shёndetёsisё. Moren pjesё ekpertё ndёrkombёtare nga vёndet e komunitetit European dhe Vёndet e Ballkanit Perёndimor.

Shkurt 2015 – U organizua njё workshop pёr planet afat shkurtra pёr depistimin e kancerit tё qafes sё mitrёs me pjesmarrjen e ISHP, QSUT, dhe MSH me mbёshtetjen e UNFPA.

U pёrgatiten planet pёr 2015-2016 tё cilat pёrfshinin pёrgatijen e protokolleve dhe u ra dakord pёr trajnimin e mjekёve profesionistё.

*Fushata ndergjegjesuese per depistimin e Kancerit te Gjirit.*

Tetor 2014 - Urdhri i Ministrit tё Shёndetёsisё nr 407 te dates 27 /09/2014 mbёshteti organizimin e fushatёs kombёtare tё depistimit tё Kancerit tё Gjirit.

U prokuruan 2 njёsi tё reja lёvizёse mamografie dhe filluan aktivitetin nё Tiranё nё 30 Tetor 2014 dhe nё qytete tё tjera tё vendit nё janar tё 2015.

Gjatё fushatёs ndёrgjegjёsuese u kryen rreth 8500 mamografi nё gjithe Shqipёrinё (numer ky i barabartё me numёrin e tё gjithё mamografive qё kryeshin brёnda njё viti nё tё gjithё vёndin mё parё).

U zhvilluan njё numёr i madh aktivitetesh ndёrgjegjёsuese gjatё muajit Tetor 2014 nё Tiranё dhe nё qytete tё tjera tё vёndit. U organizua Konferenca me pjesmarrjen e Kryeministrit tё Shqipёrisё, maratonё, marshime, informacione pёr popullatёn, dhe shumё aktivitetet mediatike.

***Parandalimi I Drogave Mars-2014-Shkurt 2015***

Qeshor- Tetor 2014. Pёr herё tё parё u krye njё studim kombёtar i bazuar nё popullatё (GPS) dhe ёshtё pёrgatitur Raporti Paraprak. U vizituan nё shtepite e tyre nga intervistues tё trajnuar individё tё pёrfshirё nё njё kampion pёrfaqёsues i popullatёs shqiptare (15-65 vjec). ISHP dha mbёshtetjen teknike. Projekti u mbёshtet nga EMCDDA nё Lisbonё.

Nёntor 2014- Shkurt 2015. Eshtё duke u ndёrmarre njё studim mbi pёrdoruesit problematikё tё drogave. Qёllimi ёshtё tё vlerёsoje masёn e pёrdoruesve problematikё tё drogave nё popullatёn shqiptare dhe tё mbledhi tё dhёna tё tjera mbi kёtё grup, duke pёrdorur teknika tё vecanta si ‘capture recapture’ dhe ‘response driven’. Aktivitetet janё kryer nga ISHP, QSUT, dhe Aksion Plus. Projekti ёshtё mbёshtetur nga UNODC.

Nёntor 2014. U pёrfundua raporti i dytё kombёtar i drogave nga ekspertё tё ISHP, QSUT dhe nga Ministria e Brendёshme.

Nёntor 2014. U organizua njё Konferencё Kombёtare mbi shёrbimet e bazuara nё Internet me pjesёmarrjen e ekspertёve tё vёndeve tё EU dhe pёrfaqesuesve tё Europёs Jug-Lindore nё Tiranё. Konferenca u mbёshtet nga TAIEX.

Vendimi i Kёshillit tё Ministrave me nr 327 tё datёs 28/05/1914 mbi Raportimin e tё dhёnave nga Shёrbimet Shёndetёsore Private dhe Publike mbulon dhe regjistrat e shёrbimeve shёndetёsore mbi drogat.

***Duhani (Mars 2014 – Shkurt 2015),***

Sa i përket zhvillimeve legjislative, në fushën e kontrollit të duhanit, gjatë mars 2014 - Mars 2015 këto aktivitete janë kryer:

Kuvendi i Shqipërisë, me propozimin e Këshillit të Ministrave, miratoi ndryshimet legjislative në ligjin ekzistues, nr 76/2014, nr 8652, datë 2014/07/30 "Për ndryshimin dhe plotësimin e ligjit nr 9636, datë 06.11.2006" Për mbrojtjen e shëndetit nga produktet e duhanit ", me qëllim parandalimin e pirjes së duhanit në mjediset publike të mbyllura. Ndryshimet janë miratuar më 23 gusht 2014.

Sipas ndryshimeve, pirja e duhanit është ndaluar plotësisht në vendet e punës; institucionet shëndetësore (me përjashtim të pacientëve të institucioneve të shëndetit mendor); institucionet arsimore; objekteve të transportit publik, duke përfshirë edhe taksitë; qendrat shtëpie tregtare, bare, restorante, diskoteka dhe klubet e natës; objekteve kulturore dhe sportive; Ambjentet e përbashkëta të ndërtesave, shtëpive private dhe ambjentet e objekteve të tjera publike te mbyllura. Gjobat janë aplikuar, për herë të parë për të klientit qe ka shkelur ligjin antiduhan.

Në rastin e pronarëve të lokaleve, gjobat janë rritur me 6 herë (nga 50.000 deri 300.000 lekë).

Si një kërkesë shtesë te Aktit te ri, Radio dhe Televizioni Shqiptar do të duhet të transmetojne c’do 90 minuta informacionin per anti-duhanin.

Reforma e taksave, ka rritur akcizën e duhanit. Në janar 2015 eshte rritur cmimi i cigareve me akcizë nga 90 lekë per paketë ne 110 lekë për paketë.

Trajnimi i personelit shëndetësor në shkollat e Tiranës, duke u përqendruar mbi të rinjtë dhe marrëdhëniet e tyre me pirjen e duhanit. Programi i trajnimit është pjesë e programit mësimor të përgatitur nga specialistë të promovimit shëndetësor të ISHP, me mbështetjen e MSH dhe OBSH. Trajnimet kanë vazhduar deri në fund të vitit 2014. Deri tani janë trajnuar 90 mjekët e shkollave, duke mbuluar si dhe specialistë të promovimit shëndetësor nga rrethe të tjera.  
 Workshop Trajnimi për profesionistët e shëndetësisë "Alkooli, Duhani dhe Screening Test (Assist) dhe ndërhyrjen shkurtër, manuale, për përdorim në kujdesin parësor", 75 mjekët e familjes nga poliklinikat e vendit morën pjesë në të.

Organizimi i Ditës Botërore "Jo Duhanit", ku u zhvilluan takime dhe biseda me nxënësit e shëndetit publik për politikat e kontrollit të duhanit.

Sipas metodologjinë e rekomanduar nga OBSH, sektori i kontrollit të duhanit në ISHP, i ka dhënë asistencë për ndërprerjen e pirjes se duhanit më shumë se 25 personave, dhe mbi 15 personave për konsumojnë alkool.

Qeveria Shqipëtare ka deklaruar se e konsideron zbatimin e masave të reja një nga prioritetet e saj. Një fushatë e informimit publik u realizua në mbështetje të kërkesave të reja ligjore. Fushata ka shfaqur mesazhin "Shqipëria No Smoking".

***Përafrimi i legjislacionit dhe zbatimi i Acquis Communitaire për Shëndetësine.***

Siguria dhe shëndeti në punë.

Ligji nr.10237, datë 18.2.2010, “Për sigurinë dhe shëndetin në punë” mundëson përafrimin e disa direktivave Evropiane dhe në zbatim të tij në periudhën mars 2014-shkurt 2015 janë hartuar nga Ministria e Shëndetësisë dhe miratuar nga Këshilli i Ministrave vendimet e mëposhtme:

* Vendimi i Këshillit të Ministrave nr. 520, datë 6.8.2014 “Per miratimin e rregullores "Për mbrojtjen e sigurisë dhe shëndetit të punëmarrësve nga risqet e lidhura me kancerogjenët dhe mutagjenët në punë" përafron plotësisht Direktivën e BE-së 98/24 KE, e datës 7 prill 1998, "Për mbrojtjen e shëndetit dhe sigurisë së punëmarrësve nga risqet e lidhura me kancerogjenët dhe mutagjenët në punë" (Direktiva e gjashtë individuale Brenda kuptimit të nenit 16 (1), të Direktivës së Këshillit 89/391/KEE). *Celex 32004L0037.*
* Vendimi i Këshillit të Ministrave nr. 522, datë 6.8.2014“Per miratimin e rregullores " Përmbrojtjen e sigurisë dhe shëndetit të punëmarrësve nga risqet e lidhura me agjentët kimikë në punë " përafron plotësisht Direktivën e BE-së 98/24 KE, e datës 7 prill 1998, "Për mbrojtjen e shëndetit dhe sigurisë së punëmarrësve nga risqet e lidhura me agjentët kimikë në punë", (direktiva e katërmbëdhjetë individuale në kuptim të nenit 16(1) të directives 89/391/KEE) (*Celex 31998L0024*).
* Vendimi i Këshillit të Ministrave nr. 523, datë 6.8.2014 “Per miratimin e rregullores "Për kërkesat minimale të sigurisë dhe shëndetit për mbrojtjen e punëmarrësve lidhur me punën e krahut me ngarkesa" përafron plotësisht Direktivën e BE-së 90/269/KEE, e datës 29 maj 1990, "Për kërkesat minimale të shëndetit dhe sigurisë për mbajtjen manual të ngarkesave kur ka një risk, veçanërisht të dëmtimeve të shpinës për punonjësit" (direktiva e katërt individuale, në kuptim të nenit 16 (1), të direktivës 89/391/KEE) *CELEX: 31990L0269.*
* Vendimi i Këshillit të Ministrave nr. 521, datë 6.8.2014, “Për miratimin e rregullores "Për kërkesat minimale të sigurisë dhe shëndetit për punën me pajisje me ekran shfaqës" përafron plotësisht Direktivën e Këshillit 90/270 KE, e datës 29 maj 1990, "Për kërkesat minimale të sigurisë dhe shëndetit për punën me pajisje me ekrane shfaqës" (direktiva e pestë individuale në kuptim të nenit 16 (1) të directives 89/391/KEE) (*Celex 31990L0270*).
* Vendimi i Këshillit të Ministrave nr. 550 datë 27.08.2014  “Për miratimin e rregullores “Për mbrojtjen e sigurisë dhe shëndetit të punëmarrësve nga risqet e lidhura me ekspozimin ndaj agjentëve biologjikë në punë” përafron plotësisht Direktivën e BE-së 98/24 KE të datës 7 prill 1998, për mbrojtjen e shëndetit dhe sigurisë së punëmarrësve nga risqet e lidhura me ekspozimin ndaj agjentëve biologjik në punë, (direktiva e shtatë individuale në kuptim të nenit 16(1) të Direktivës 89/391/KEE) (Celex 32000L0054).
* Vendimi i Këshillit të Ministrave nr. 842, datë 03.12.2014, "Për miratimin e rregullores "Për mbrojtjen e dhe shëndetit të punëmarrësve nga risqet e lidhura me zhurmën në vendin e punës”, përafron plotësisht Direktivën e BE-së 2003/10/KE  të datës 6 shkurt 2003 (Direktiva e shtatëmbëdhjetë individuale në kuptim të nenit 16(1) të Direktivës 89/391/KEE);
* Vendimi i Këshillit të Ministrave nr. 844, datë 03.12.2014, "Për miratimin e rregullores "Për mbrojtjen e punëmarrësve nga risqet lidhur me rrezatimin optik në vendin e punës”, përafron plotësisht Direktivën e BE-së 2006/25/KE të datës 5 Prill 2006 (direktiva e nëntëmbëdhjetë individuale) ;
* Vendimi i Këshillit të Ministrave nr. 843, datë 03.12.2014, "Për miratimin e rregullores "Për mbrojtjen e punëmarrësve nga rrezatimet jojonizuese në vendin e punës””, përafron plotësisht Direktivën e BE-së 2013/35/KE të datës 26 qershor 2013 (direktiva e njëzet individuale).

Vendimi i Këshillit të Ministrave nr. 841, datë 03.12.2014, "Për miratimin e rregullores " Për mbrojtjen e dhe shëndetit të punëmarrësve nga risqet e lidhura me dridhjet në vendin e punës” përafron plotësisht Direktiven e Këshillit 2002/44/KE të datës 25 qershor (direktiva e gjashtëmbëdhjetë individuale).

***Sëmundjet ngjitëse (Mars 2014- shkurt 2015)***

Urdhri i Ministrit të Shëndetësisë Nr 463 Datë. 2014/10/29 mbi “Hartimin e udhërrëfyesëve dhe protokolleve kombëtare mbi parandalimin e transmetimit të agjentëve infektivë nga nëna tek fëmija”.

***Përmirësimi i cilësisë dhe qasja në shërbimet e kujdesit shëndetësor për të gjithë. Reforma e sistemit të kujdesit parësor shëndetësor dhe qëndrueshmëria e tij. (Mars 2014- shkurt 2015)***

* Ne zbatim te programit te Qeverise per vendosjen e nje Programi te Kontrollit Periodik te Shtetasve te grupmoshes 40-65 vjec, bazuar ne VKM Nr. 185, datë 2.04.2014 “Për përcaktimin e mënyrës së realizimit të Kontrollit Mjekësor Bazë për shtetasit e moshës 40-65 vjeç”, ne 2014 eshte bere puna pergatitore dhe ne 2015 eshte eshte ne zbatim programi i mesiperm.

Janë rreth 900 mijë shqiptarë që janë të ftuar, që një herë në vit të paraqiten në qendrën shëndetësore të vendbanimit dhe të bëjnë kontrollin bazë shëndetëtsor, i cili ofrohet pa pagesë për çdo qytetar, pavarësisht nëse është, apo jo, i siguruar për kujdes shëndetësor.

Programi perfshin:

a) Vlerësim, këshillim, trajtim dhe ndjekje për faktorët e stilit të jetesës;

b) Matje, vlerësim, këshillim, referim dhe ndjekje e parametrave fiziologjikë;

c) Matje, vlerësim, këshillim, trajtim, referim dhe ndjekje e parametrave biokimikë.

Është hapi i parë, madhor dhe konkret drejt Mbulimit Universal.

Përveç se në secilën prej 415 qendrave shëndetësore, kontrolli bazë do të ofrohet edhe me anë të 5 njësive të lëvizshme, të cilat do të jenë në dispozicion të qytetarëve që banojnë larg qendrës shëndetësore, dhe sidomos, për zonat e thella, ku ndryshe nga procedura e zakonshme, ku kushdo do të mund ta bëjë kontrollin bazë gjatë muajit të lindjes, kontrolli do të ofrohet në periudhën 1 maj–30 shtator të çdo viti. Eshte hartuar dhe miratuar kuadri ligjor e rregullativ, eshte hartuar protokolli mjekësor i kontrollit, eshte hartuar manuali i trainimit, jane trainuar trainerët dhe personeli mjekësor dhe infermieristik, eshte përzgjedhur sipërmarrësi privat I ngarkuar per investimin fillestar dhe po realizohet logjistika e përditshme për një periudhë 10-vjeçare, ka nisur një program i informimit për publikun.

* Heqja e TVSH-në mbi shërbimet e kujdesit shëndetëtsor dhe barnat. Ne fuqi që nga data 1 prill 2014. Heqja e TVSH-se 20% për të gjitha pajisjet mjekësore të implantueshme, përfshirë pra, ato të kardiologjisë, stomatologjisë, ortopedisë, etj.E rikonfirmuar në korrik me ligjin e ri të TVSH-së.
* Zgjerim i listës se barnave të rimbursueshme me 56 barna të reja.

Investime janë realizuar dhe po realizohen edhe në shërbimin parësor, ku përfshihen:

Rikonstruksioni i poliklinikës së specialiteteve nr 2 në Tiranë;

Qendër e re shëndetësore në Divjakë;

Qendra shëndetësore në Koplik;

Qendra shëndetësore në Rrogozhinë;

Qendra shëndetësore në komunën e Anës së Malit (Shkodër);

Realizimi i dhomave të plumbosura ku do të vendosen pajisje diagnostikuese në Korçë e Tiranë.

Miratimi i Ligjit Nr.138/2014 “Per kujdesin paliativ ne Republiken e Shqiperise”, i cili parashikon mynyren organizimit te sherbimeve, formimin e profesionisteve ne kete fushe dhe garanton aksesin ne barna si dhe mbeshtetjen sociale per te semuret terminale.

Pilotimi i recetes elektronike ne Durres.

Zevendesimi i librezes shendetesore me karten e shendetit, duke mundesuar nje ulje te ngarkeses administrative per personelin shendetesor dhe informatizim te informacionit shendetesor.

Mbështetur mbi programin e Qeverisë (2013-2017) për shëndetësisë që synonofrimin e një mbulimi universal për kujdesin shëndetësor për gjithë shqiptarët rezidentë, ku asnjë individ të mos mbetet pa kujdes shëndetësor sepse nuk disponon mjetet e nevojshme financiare; rritjen e rolit të shëndetin publik dhe programeve të parandalimit e të promocionit shëndetësor, Urdheri nr 510 datë 21 11.2014 i Ministrit të Shëndetësisë ndryshoi parashikimin e fazës së dytë (2014-2016) të sigurimit të kontraceptivëve të targetuar vetëm për grupet më të rrezikuara të popullatës për shërbimet shëndetësore publike, në zbatim të Dokumentit Strategjik Kombëtar “Për sigurimin e kontraceptivëve për periudhën 2012-2016. Urdheri percakton se për periudhën e parashikuar të zbatimit të strategjisë (2015-2016) të gjithë kontraceptivët e përdorur në sektorin publik do të sigurohen falas për të gjithë popullsinë në nevojë, sikurse është vepruar për periudhën e fazës së parë.

Ulja e korrupsionit dhe rritja e aksesit te qytetareve ne sherbimet shendetesore publike

Fushatë e fokusuar

Ndjekje e rasteve të raportuara (muajt tetor, nentor)

Analizë sistematike e pershkrimit te barnave te listës së rimbursueshme 2014

Mbikqyrje e vazhdueshme e sherbimeve spitalore

Mbikqyrje dhe sigurim i furnzimit te vazhdueshem me barna.

Rregulla te reja te menyres se mirembajtjes se aparaturave ne spitalet publike.

Mbi monitorimin anti-korrupsion në shërbimin spitalor

Prej muajit tetor 2014 Ministria e Shëndetësisë ka nisur një proces monitorimi të shërbimit spitalor në të gjithë territorin si edhe të shërbimit ambulator në disa qytete të mëdha të vendit.

Gjatë procesit të monitorimit po testohen katër target-grupe në të 150 shërbimet e 42 spitaleve të vendit: a) pacientë të shtruar dhe/ose që marrin shërbim; b) pacientët që janë shtruar në spital nëpërmjet shërbimit të Urgjencës; c) mjekë të spitaleve; ç) infermiere të spitaleve. Po intervistohen gjithahsut edhe mjekë,infermierë dhe pacientë të shërbimit ambulator në Tiranë. Intervistimi po kryhet me teknika të ndryshme: pacientët intervistohen ballë për ballë mbi bazën e një pyetesori gjysëm të strukturuar, ndërsa mjekët dhe infermierët plotësojnë individualisht një pyetësor të strukturuar.

Gjatë periudhës tetor–dhjetor 2014 u intervistuan rreth 250 mjeke (nga 1.244 mjekë të shërbimit spitalor) dhe rreth 600 infermierë (nga 4.253 infermierë të shërbimit spitalor) në shumicën e spitaleve të vendit.

Procesi i monitorimit ka evidentuar mjaft probleme që lidhen me shfaqjet korruptive dhe abuzive në sistem, si: mosdhënia e kohës së duhur shërbimit ndaj pacientëve, për shkak të dypunësimit të mjekëve edhe në spitalet dhe klinikat private; orientimi i pacientëve drejt spitaleve private, pa shfrytëzuar burimet dhe kapacitetet e spitaleve dhe shërbimeve publike; lidhje abuzive të mjekëve me farmaci të caktuara, kërkimi ose marrja e rryshfetit në shkëmbim të ofrimit të shërbimit, manovrat me rradhët e pritjes për kryerjen e ekzaminimeve imazherike, mosfunksionimi i sistemit të referimit si një ndër shkaqet e korruptimit të shërbimit spitalor etj.

Pjesë e procesit të monitorimit anti-korrupsion është edhe vendosja e Kutive të Përshtypjeve në të gjitha shërbimet spitalore të vendit për tërheqjen e vlerësimeve të pacientëve, familjarëve dhe qytetarëve mbi cilësinë e shërbimit dhe veprimet e mundshme korruptive të personelit shëndetësor.

Gjithashtu, në bashkëpunim dhe me mbështetjen teknike e financiare të Bankës Botërore, Ministria e Shëndetësisë ka filluar zbatimin e një projekti mbi matjen e kënaqësisë së pacientëve, nëpërmjet komunikimit të tyre me SMS. Ky projeëkt po zbatohet në shërbimin spitalor dhe ambulator: në Qendrën Spitalore Universitare “Nënë Tereza” në Tiranë si edhe në spitalet rajonale dhe klinikat e specialiteteve në Shkodër, Vlorë, Elbasan, Korçë dhe Durrës.

***Progres në adresimin e pabarazive shëndetësore, në qasje të veçantë të grupeve vulnerabël ndaj kujdesit shëndetësor parësor dhe qasje në kujdesin shëndetësor në zonat rurale. (Mars 2014- shkurt 2015)***

Në muajin tetor me një **Urdhër nr 407, datë 24.09.2014 të Ministrit të Shëndetësisë** u organizua fushata depistimit të kancerit të gjirit për gratë e grup moshës mbi 50 vjeç. Gjatë kësaj periudhe u hoq tarifa e pagesës së ekzaminimit të mamografisë, si dhe kërkesa që të kalohet nëpërmjet sistemit të referimit për të mundësuar akcesin sa më të madh të grave.

Viktimat e trafikimit konsiderohen persona ekonomikisht jo-aktive, rrjedhimisht pagesa e kontributeve mbulohet nga shtetit ose burime të tjera të ligjshme.

Ligji nr.141/2014 Për disa shtesa në Ligjin nr.10383, datë 24.2.2011 ‘’Për Sigurimin e detyrueshëm të kujdesit Shëndetësor në Republikën e Shqipërisë’, të ndryshuar bëhen këto shtesa:

Në nenin 5 shtohet shkronja ‘’ë’’ – viktimat e trafikimit sipas identifikimit të bërë nga strukturat e Ministrisë së Brëndshme.

Neni 29/1 Kontrata me dhënësin e shërbimit shëndetësor jashtë vendit.

Miratuar në datën 23.10.2014.

Përgjatë viti 2013 dhe 2014, MSH me mbështetjen e Organizatës Ndërkomëtare të Migracionit (IOM) nëpërmjet projektit 24 mujor “Strengthening Albania’s efforts towards an effective and sustainable response to trafficking in persons”, janë organizuar dy trajnime një ditor në datën 8 maj 2013 (Tiranë) dhe 23 prill 2014 (Shkodër), me rreth 40 përfaqësues të shërbimeve shëndetësore nga të 12 qarqet. Këto trajnime konsistonin në informimin mbi kudrin ligjor dhe institucional per trafikimin e qënieve njerëzore, mbi procedurat standarde te veprimit dhe mbi pozicionin e MSH dhe shërbimeve shëndetësore në zbatim të PSV-ve, përkatësisht:

Identifikimi fillestar i një VMT, brenda territorit të Republikës së Shqipërisë;

Referimi i rastit strukturave rajonale përkatëse antitrafik;

Ofrim i kujdesit shëndetësor sipas nevojave me prioritizim urgjencat dhe ofrim mbështjeje të vazhdueshme;

Ndihmë për rehabilitim dhe riintegrim.

MSH ka në proces ripercaktimin e roleve dhe kompetencave te specialistëve të Shërbimeve psikosocial dhe të shëndetit mendor, sektorë brënda DRSH-ve, role të cilat do të kenë në fokus edhe VT/VMT, ndër grupet e tjera vulnerabël.

Ne prill 2014, ne bashkepunim me Qendren Aleanca Gjinore për Zhvillim, në kuadër të projektit “Mbështetja e Qeverisë Suedeze ndaj Ministrisë së Brendshme/Policisë së Shtetit Shqiptar për Policimin në Komunitet, i financuar nga SIDA dhe vënë në zbatim nga SIPU International, realizoi trajnimin me temën “Si t’i përgjigjemi dhunës në familje“ në bazë të ligjit për masa ndaj dhunës në marrëdhëniet familje”, **me përfaqësues nga MSH** dhe institucionet përgjegjëse për reagimin e koordinuar kundër dhunës në familje, me fokus të veçantë ndaj punonjësve të policisë së shtetit Shqiptar.

Ne te gjitha DSHP, jane ricaktuar persona pergjegjes te cilet bashkepunojne per menaxhimin e rastit kur kerkohet nga njesite e mbrojtjes se femijes ne bashki.

Gjithashtu se fundmi eshte derguar te gjitha drejtorive te shendetit public ne rrethe shkrese per rifreskimin e Urdherit te Ministrit nr. 230, dt.25.05.2012, per ridergimin e emrave te personave pergjegjes per ceshtjet e mbrojtjes se femijes, si dhe per raportimin periodic ne MSH lidhur me rastet e trajtuara nga sektori shendetesor.

MSH ne zbatim teVKM nr 327, date 25.5.2014 “Për përcaktimin e formatit dhe mënyrës së mbledhjes dhe raportimit të të dhënave nga ofruesit e shërbimeve të kujdesit shëndetësor, publik ose privat”, mundëson standardizimin e informacionit shëndetësor që do të raportohet nga të gjithë ofruesit e kujdesit shëndetësor, publikë dhe privatë, që ushtrojnë veprimtarinë në Republikën e Shqipërisë. **Pjesë e informacionit shëndetësor që u** perfshi në këtë VKM është edhe informacioni mbi rastet e dhunës që duhet të raportohen nga institucionet tona shëndetësore.

Siguria dhe Shëndeti në Punë.

Gjatë muajit qershor 2014, me asistencën e ILO-s, në kuadër të projektit IPA 2010, është punuar për hartimin e draft-VKM që transpozon Direktivën e Këshillit 92/85 EEC “Mbi paraqitjen e masave për të inkurajuar përmirësimin e sigurisë dhe shëndetit në punë për punëtoret shtatëzëna dhe punëtoret të cilat sapo kanë lindur ose janë me fëmijë në gji”, ku përcaktohen masat dhe standartet minimale që duhet të ndërmerren.

Në të gjitha marrëveshjet kolektive të punës në nivel degë-profesioni, të depozituara në MMSR janë referencat ligjore përkatëse për mbrojtjen e grave shtatzëna dhe nënave me fëmijë në gji.

VKM nr. 762, date 12.11.2014 “Per organizimin dhe dhenies se sherbimeve kujdesit te shendetit mendor ne institucionet rezidenciale te perkujdesit social”.

Ministria e Shëndetësisë gjate vitit 2014 ka mbështetur propozimin e Vodafon Albania Foundation, që komuniteti Rom të përfshihet në projektin e kësaj shoqate për kontrollin bazë shëndetësor ose të hershëm nëpërmjet përdorimit të teknikave të telemedicinës mjekësore. Për këtë arsye ka vënë në dispozicion të kësaj inisiative hartën kombëtare të vendodhjes së komunitetit Rom si dhe qendrat shëndetësore që ndodhen më pranë tyre. Raportimi i Vodafone Albania Foundation bëhet një herë në vit, dhe monitorimi realizohet së bashku me Ministrinë e Mirëqenies Sociale dhe Rinisë dhe Institutin e Shëndetit Publik.

Ministria e Shëndetësisë ka mbështetur projektin e zhvilluar nga Save the Children në periudhën Gusht 2013 – Korrik 2014 “9+3 Healthy Maternity”. Në projekt u përfshinë gratë Rome në zonën e Kinostudios dhe Shkozës, ku përfituan 86 gra nga sesionet informative javore lidhur me aksesin ndaj shërbimeve shëndetësore. U identifikuan 61 gra shtatzëna dhe përfituan kujdes gjatë shtatëzënisë (4 kontrolle të rregullta, mbështetje me medikamente, suplemente,) dhe 25 gra të sapomartuara (nëna të ardhshme) përfituan nga projekti, ndërsa 12 gra u mbështetën për tu pajisur me libreza shëndetësore.

Vaksinimi është një shërbim i ofruar falas për të gjithë popullatën, përfshirë edhe fëmijët Rom dhe Egjiptianë. Infermieret që bëjnë vaksinat, shkojnë derë më derë për të identifikuar fëmijët dhe tu ofrojnë atyre vaksinat. Migrimi i familjeve rome dhe egjiptiane dhe mungesa e edukimit, i bën ato vulnerabël, ndaj çdo vit, Instituti i Shëndetit Publik bën depistim të zonave ku jetojnë familjet rome dhe egjiptiane për të identifikuar fëmijët e pavaksinuar. Gjatë vitit 2014, ISHP ndërmori iniciativën për të mbuluar me më shumë se 95% të çdo komuniteti dhe po punon për të përshtatur të gjithë dokumentet e lidhura me ta, për të përfshirë në këtë mënyrë edhe komunitetin Rom dhe Egjiptianë. Shpesh, infermieret që bëjnë vaksinat, bashkëpunojnë me punonjës social, ose mediatorë për të përmirësuar komunikimin me komunitetin dhe për të vaksinuar më shumë fëmijë Rom dhe Egjiptianë njëherësh.

Gjithashtu, ISHP ka pilotuar sistemin e informacionit për imunizimin në Shkodër dhe tani po punon në Lezhë dhe në Malësinë e Madhe, duke përfshirë fëmijët e pavaksinuar. Të gjithë fëmijët rom dhe egjiptianë vaksinohen falas edhe kur ato nuk kanë dokumente, por ISHP i identifikon ato.

**BARNAT PËR PËRDORIM NJERËZOR**

**Periudha e raportimit: Shkurt 2014 – Shkurt 2015**

Në fushën e **produkteve mjekësore për përdorim njerëzor (barnat)**, janë miratuar aktet e mëposhtme:

1. Vendimi i Këshillit të Ministrave Nr. 53, datë 05.02.2014 "Për përcaktimin e marzheve të fabrikimit dhe të tregtimit të barnave”;
2. Vendim i Këshillit të Ministrave nr. 135, datë 12.3.2014 “Për miratimin e listës së barnave që rimbursohen nga Fondi i Sigurimit të Detyrueshëm të Kujdesit Shëndetësor dhe të masës së mbulimit të çmimit të tyre”;
3. Urdhër i Ministrit të Shëndetësisë nr. 116, datë 21 Mars 2014 “Për ngritjen e grupit të punës për monitorimin e barnave që qarkullojnë në Republikën e Shqipërisë”;
4. Udhëzim i përbashkët midis Ministrisë së Shëndetësisë dhe Ministrisë së Financave nr. 119, datë 25 Mars 2014 “Për disa ndryshime në Udhëzimin nr. 2, datë 15 Janar 2013 “Mbi procedurën e kodimit, stampimit, shpërndarjes dhe monitorimit të pullave të kontrollit të barnave”, të ndryshuar;
5. Vendim i Këshillit të Ministrave nr. 235, datë 23 Prill 2014 “Për disa ndryshime në Vendimin e Këshillit të Ministrave nr. 135, datë 12.3.2014 “Për miratimin e listës së barnave që rimbursohen nga Fondi i Sigurimit të Detyrueshëm të Kujdesit Shëndetësor dhe të masës së mbulimit të çmimit të tyre”;
6. Urdhër i Ministrit të Shëndetësisë nr. 248, datë 16 Qershor 2014 “Për ngritjen e grupit të punës për hartimin e projektakteve në zbatim të ligjit “Për barnat dhe shërbimin farmaceutik”;
7. Ligj nr. 105/2014, datë 31 Korrik 2014 “Për barnat dhe shërbimin farmaceutik”, përafruar pjesërisht me Direktivën 2001/83/ KE të Parlamentit Evropian dhe Këshillit e 6 nëntorit 2001 mbi Kodin Komunitar në lidhje  me produktet mjekësore për përdorim njerëzor, të ndryshuar dhe Direktivën 2001/20/KE e Parlamentit Evropian dhe Këshillit e 4 prillit 2001 mbi përafrimin e ligjeve, rregulloreve dhe dispozitave administrative lidhur me zbatimin e Praktikës së Mirë Klinike në kryerjen e provave klinike në produktet mjekësore për përdorim njerëzor.
8. Vendim i Këshillit të Ministrave nr. 645, datë 1 Tetor 2014 “Për ngritjen dhe mënyrën e funksionimit të Komisionit të Çmimit të Barnave”;
9. Rregullore e Ministrit të Shëndetësisë nr. prot. 6090, datë 23.10.2014 “Për metodologjinë e përcaktimit të çmimit të barnave dhe mënyrën e administrimit të deklarimit të tyre në Republikën e Shqipërisë, në mbështetje të VKM nr. 645, datë 01.10.2014”;
10. Urdhër i Ministrit të Shëndetësisë nr. 524, datë 26 Nëntor 2014 “Për ngritjen e grupit të punës për rishikimin e listës së barnave të rimbursueshme”.

Në fushën e **produkteve mjekësore për përdorim njerëzor**, aktualisht është duke u punuar për plotësimin me akte nënligjore të Ligjit nr. 105/2014, datë 31 Korrik 2014 “Për barnat dhe shërbimin farmaceutik”. Konkretisht, janë dërguar për miratim në Këshillin e Ministrave aktet nënligjore të mëposhtme:

1. “Për përcaktimin e marzheve të tregtimit dhe fabrikimit të barnave”;
2. “Për përcaktimin e rregullave për lëshimin e autorizimit tё  Ministrit tё Shёndetёsisё pёr importimin e barnave pa autorizim pёr tregtim**".**

**PRODUKTET KOZMETIKE**

Në fushën e **produkteve kozmetike**nuk ka asnjë zhvillim të ri. Drafti i përgatitur nga grupi i punës, asistuar dhe nga eksperti i përzgjedhur nga TAIEX (Nëntor 2012), ende nuk ka marrë fuqi ligjore. Ky draft është përgatitur në përputhje me Rregulloren (KE) nr. 1223/2009 të Parlamentit Evropian dhe e Këshillit e 30 nëntor 2009 mbi produktet kozmetike.